சென்னை கீழ்ப்பாக்கம் நம்மாழ்வார் பேட்டை பகுதியை சேர்ந்தவர் ராமர். அவருடைய மகள் கோட்டீஸ்வரி. இவர் கடந்த 2017 ஆம் ஆண்டு 12ஆம் வகுப்பு தேர்ச்சி பெற்றார். கடந்த முறை நீட் தேர்வு எழுதிய அவர், குறைந்த மதிப்பெண்களையே பெற்றுள்‌ளார். அதனால், வீட்டில் கடுமையான பயிற்சி எடுத்து, இந்த ஆண்டும் நீட் தேர்வு எழுதினார். கடந்த 4 ஆம் தேதி நீட் தேர்வு முடிவை பார்க்க செல்வதாக வீட்டில் தெரிவித்துவிட்டு சென்றுள்ளார். மீண்டும் குறைந்த மதிப்பெண்களே கிடைத்ததால் விரக்தியடைந்த கோட்டீஸ்வரி, பெற்றோருக்கு குறுஞ்செய்தி மூலம் தகவல் தெரிவித்துவிட்டு, சென்ட்ரலில் இருந்து ரயில் ஏறிச் சென்றதாக கூறப்படுகிறது. மீண்டும் போன் செய்து பார்த்த போது ரயிலில் செல்வதாக கூறி இணைப்பை துண்டித்துள்ளார்.